Številka: 007-12/2017

Datum: 13. 9. 2018

**MESTNI SVET**

**MESTNE OBČINE PTUJ**

|  |  |
| --- | --- |
| **ZADEVA:** | **Predlog Pravilnika o dopolnitvah Pravilnika o tarifnem sistemu za obračun storitev ravnanja s komunalnimi odpadki v Mestni občini Ptuj** |

V skladu z določili 23. člena Statuta Mestne občine Ptuj (Uradni vestnik Mestne občine Ptuj, št. 9/07) in 76. člena Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15 in 9/17), predlagam Mestnemu svetu Mestne občine Ptuj v obravnavo in sprejem predlog Pravilnika o dopolnitvah Pravilnika o tarifnem sistemu za obračun storitev ravnanja s komunalnimi odpadki v Mestni občini Ptuj.

 Miran SENČAR,

 župan Mestne občine Ptuj

Priloge:

* predlog pravilnika o dopolnitvah pravilnika z obrazložitvijo
* Pravilnik o tarifnem sistemu za obračun storitev ravnanja s komunalnimi odpadki v Mestni občini Ptuj
* dopis Javnih služb Ptuj d.o.o., številka GU-24/2018, z dne 5. 9. 2018

PREDLOG

september 2018

Na podlagi Uredbe o metodologiji za oblikovanje cen storitev obveznih občinskih gospodarskih javnih služb varstva okolja (Uradni list RS, št. 87/12, 109/12 in 76/17), petega odstavka 54. člena Odloka o načinu opravljanja obveznih občinskih gospodarskih javnih služb ravnanja s komunalnimi odpadki v Mestni občini Ptuj (Uradni vestnik Mestne občine Ptuj, št. 12/17 in 16/17) in 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na svoji \_\_\_\_ seji, dne \_\_\_\_, sprejel

**PRAVILNIK**

 **o dopolnitvah Pravilnika o tarifnem sistemu za obračun storitev ravnanja s komunalnimi odpadki v Mestni občini Ptuj**

1. **člen**

V Pravilniku o tarifnem sistemu za obračun storitev ravnanja s komunalnimi odpadki v Mestni občini Ptuj (Uradni vestnik Mestne občine Ptuj, št. 15/17) se za besedilom 7. člena dodata novo 6. poglavje in nov 8 .člen, ki se glasita:

»

1. **SPREMEMBA NAČINA OBRAČUNAVANJA NA LETNI RAVNI GLEDE NA POVPREČNO KOLIČINO ZBRANIH, OBDELANIH IN ODLOŽENIH ODPADKOV IN POVPREČNE PROSTORNINE ZABOJNIKOV ZA MKO IN BIO NA LETNI RAVNI**
2. **člen**
3. Ne glede na 4., 5., 6. in 7. člen tega pravilnika, lahko izvajalec javne službe ceno za zbiranje določenih vrst komunalnih odpadkov razen BIO, ceno zbiranja BIO odpadkov, ceno obdelave in ceno odlaganja odpadkov, uporabnikom zaračuna glede na povprečno količino zbranih, obdelanih in odloženih odpadkov in povprečne prostornine zabojnikov za MKO in BIO na letni ravni, v skladu z državnimi predpisi in uredbami. V primeru, ugotovljene razlike med potrjeno in obračunsko ceno za preteklo obračunsko obdobje izvajalec javne službe izvede poračun.
4. izračun sodila za porazdelitev količin opravljenih storitev zbiranja določenih vrst komunalnih odpadkov razen BIO, ceno zbiranja BIO odpadkov, ceno obdelave in ceno odlaganja odpadkov, med uporabnike se izračuna na naslednji način:

$$sodilo za zbiranje \frac{kg}{l}=\frac{povprečna masa vseh zbranih odpadkov razen BIO na leto  \left[kg\right]}{povprečna obračunska prostornina vseh zabojnikov za MKO na leto \left[l\right]}$$

$$sodilo za BIO odpadke \frac{kg}{l}=\frac{povprečna masa vseh zbranih BIO odpadkov na leto  \left[kg\right]}{povprečna obračunska prostornina vseh zabojnikov za BIO na leto \left[l\right]}$$

$$sodilo za obdelavo \frac{kg}{l}=\frac{povprečna masa zbranih MKO na leto  \left[kg\right]}{povprečna obračunska prostornina vseh zabojnikov za MKO na leto \left[l\right]}$$

$$Sodilo za odlaganje \frac{kg}{l}=\frac{povprečna masa vseh odloženih MKO na leto  \left[kg\right]}{povprečna obračunska prostornina vseh zabojnikov za MKO na leto \left[l\right]}$$

1. Predračunsko ceno ravnanja s komunalnimi odpadki izvajalec javne službe predlaga v elaboratu in jo predloži občini v potrditev. Sprememba načina obračunavanja se lahko izvede po preteklem obračunskem obdobju.«.
2. **člen**

Ostala poglavja in členi pravilnika se ustrezno preštevilčijo.

1. **člen**

Ta pravilnik začne veljati naslednji dan po objavi v Uradnem vestniku Mestne občine Ptuj.

Številka: 007-12/2017

Datum:

**O B R A Z L O Ž I T E V:**

Mestni svet Mestne občine Ptuj je na 32. redni seji mestnega sveta, dne 25. 9. 2017, obravnaval in sprejel Pravilnik o tarifnem sistemu za obračun storitev ravnanja s komunalnimi odpadki v Mestni občini Ptuj (Uradni vestnik Mestne občine Ptuj, 15/17).

Pravna podlaga za pripravo Pravilnika o tarifnem sistemu za obračun storitev ravnanja s komunalnimi odpadki v Mestni občini Ptuj (v nadaljevanju: tarifni pravilnik) je Uredba o metodologiji o oblikovanju cen storitev obveznih občinskih gospodarskih javnih služb varstva okolja (Uradni list Republike Slovenije, št. 87/12, 109/12 in 76/17; v nadaljevanju: Uredba MEDO).

Navedeno spremembo izvajalec javne službe predlaga, zaradi možnosti spremembe obračunavanja cen ravnanja s komunalnimi odpadki na letni ravni. V določenih točkah lahko ceno izvajanja javne službe ravnanja s komunalnimi odpadki, izvajalec obračunava samo glede na zbrane količine odpadkov na mesečni ravni, iz katere se oblikuje cena ravnanja s komunalnimi odpadki. Izvajalec predlaga, da se v določenih točkah tarifnega pravilnika doda nova točka, v katerem bi izvajalec javne službe imel za novo obračunsko obdobje možnost določiti tudi ceno ravnanja s komunalnimi odpadki in sicer tako, da bi se cena za zbiranje določenih vrst komunalnih odpadkov razen BIO, ceno zbiranja BIO odpadkov, ceno obdelave in ceno odlaganja odpadkov, uporabnikom zaračuna glede na povprečno količino zbranih, obdelanih in odloženih odpadkov in povprečne prostornine zabojnikov za MKO in BIO na letni ravni. Izvajalec javne službe bo prav tako izstavljal položnice na mesečni ravni.

Sprememba načina obračunavanja se lahko prične izvajati po preteklem obračunskem obdobju in predložitvi Elaborata o oblikovanju cen obveznih občinskih gospodarskih javnih služb ravnanja s komunalnimi odpadki.

Mestnemu svetu Mestne občine Ptuj predlagam, da predlog Pravilnika o dopolnitvah Pravilnika o tarifnem sistemu za obračun storitev ravnanja s komunalnimi odpadki v Mestni občini Ptuj obravnava in sprejme v predloženem besedilu.

Pripravila:

Gregor Uhan

Aleš Lešnik

 Miran SENČAR,

 župan Mestne občine Ptuj